CELEX: 32016R1403
Language: sk
Date: 2016-08-22 00:00:00
Title: Vykonávacie nariadenie Komisie (EÚ) 2016/1403 z 22. augusta 2016, ktorým sa poddivízie ICES 27 a 28.2 vynímajú v roku 2016 z uplatňovania obdobia zákazu rybolovu

23.8.2016   
            
            
               SK
            
            
               Úradný vestník Európskej únie
            
            
               L 228/30
            
         VYKONÁVACIE NARIADENIE KOMISIE (EÚ) 2016/1403
   z 22. augusta 2016,
   ktorým sa poddivízie ICES 27 a 28.2 vynímajú v roku 2016 z uplatňovania obdobia zákazu rybolovu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1098/2007 z 18. septembra 2007, ktorým sa ustanovuje viacročný plán pre populácie tresky v Baltskom mori a rybolov využívajúci tieto populácie a ktorým sa mení a dopĺňa nariadenie (EHS) č. 2847/93 a zrušuje nariadenie (ES) č. 779/97 (1), a najmä na jeho článok 29 ods. 2,
   keďže:
   
               (1)
            
            
               V nariadení (ES) č. 1098/2007 sa stanovujú obdobia zákazu rybolovu v populáciách tresky škvrnitej v Baltskom mori.
            
         
               (2)
            
            
               Podľa článku 29 ods. 2 nariadenia (ES) č. 1098/2007 môže Komisia vyňať poddivízie ICES 27 a 28.2 z uplatňovania obdobia zákazu rybolovu, pokiaľ objem úlovkov tresky škvrnitej v poddivíziách ICES 27 a 28.2 nedosiahol počas posledného obdobia podávania správ určený limit.
            
         
               (3)
            
            
               Vzhľadom na správy predložené príslušnými členskými štátmi a odporúčanie Vedeckého, technického a hospodárskeho výboru pre rybárstvo by sa poddivízie ICES 27 a 28.2 mali v roku 2016 vyňať z uplatňovania uvedeného obdobia zákazu rybolovu.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,
            
         PRIJALA TOTO NARIADENIE:
   Článok 1
   Článok 8 ods. 1 písm. b) nariadenia (ES) č. 1098/2007 sa v roku 2016 neuplatňuje na poddivízie ICES 27 a 28.2.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. augusta 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 248, 22.9.2007, s. 1.